ফুটবল ক্লাব অ্যান্ডোরা
ফুটবল ক্লাব অ্যান্ডোরা (স্পেনীয়: FC Andorra; সাধারণত এফসি অ্যান্ডোরা এবং সংক্ষেপে অ্যান্ডোরা নামে পরিচিত) হচ্ছে অ্যান্ডোরা ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের দ্বিতীয় স্তরের ফুটবল লিগ সেহুন্দা দিভিসিওনে প্রতিযোগিতা করে। এই ক্লাবটি ১৯৪২ সালের ১৫ই অক্টোবর তারিখে প্রতিষ্ঠিত হয়েছে। ৩,৩০৬ ধারণক্ষমতাবিশিষ্ট অ্যান্ডোরা জাতীয় স্টেডিয়ামে এলস ত্রিকলরস নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় এদের সারাবিয়া এবং সভাপতির দায়িত্ব পালন করছেন হেরার্দ পিকে। বর্তমানে স্পেনীয় মধ্যমাঠের খেলোয়াড় রুবেন বোভের এই ক্লাবের অধিনায়কের দায়িত্ব পালন করছেন। ঘরোয়া ফুটবলে, অ্যান্ডোরা এপর্যন্ত ৩টি শিরোপা জয়লাভ করেছে। আদ্রিয়া ভিলানোভা, নিকো রাত্তি, কার্লোস মার্তিনেস, মার্ক ফের্নান্দেস এবং সিনান বাকিসের মতো খেলোয়াড়গণ অ্যান্ডোরার জার্সি গায়ে মাঠ কাঁপিয়েছেন।